Massachusetts Institute of Technology

Massachusetts Institute of Technology ili skraćeno MIT je privatni istraživački univerzitet u Kembridžu (deo Bostona) u američkoj državi Massachusetts. MIT se sastoji iz 5 škola i jednog koledža sa 32 akademska odseka. Rad univerziteta se bazira na naučnom i tehničkom istraživanju. MIT je osnovao Vilijam Barton Rodžers 1861. kao prirodnu podršku nagloj industrijalizaciji SAD. Institut je podsećao na nemačke i francuske politehničke akademije, ali se MIT isticao upotrebom eksperimenata u nastavi (princip: „nauči radeći“). Za vreme Drugog svetskog rata stručnjaci MIT-a su doprineli razvoju računara, radara i inercijalnog navođenja za vojne svrhe. Posle rata MIT je proširio svoje delatnosti na društvene nauke (ekonomija, lingvistika, menadžment). Količina novca koju MIT dobija i troši na naučna istraživanja je među najvećima od svih univerziteta u SAD (9,98 milijardi dolara 2007.). Na MIT-u trenutno radi 998 predavača, a studira 4.127 studenata i 6.126 poslediplomaca. Nobelovu nagradu je osvojilo 26 bivših studenata MIT-a, 26 profesora i 15 drugih istraživača (ukupno 64 - neki profesori su bili i studenti MIT-a). Galerija Otkirća i inovacije na MIT-ju Važnija otkrića i inovacije na MIT-ju uključuju i onkogen, RSA algoritam u kriptografiji, elektronički papir, Emacs, crna kutija, Lisp, litij-ionske baterije, VisiCalc, World Wide Web Consortium, X Window System... Povezano Visoko obrazovanje u Sjedinjenim Američkim Državama Akreditacija institucija za visoko obrazovanje u SAD-u Reference Vanjske veze Zvanični sajt MIT-a